தமிழக அரசு, கிராமப்புற சுகாதார அமைப்பில் மருத்துவர்களைத் தக்கவைத்துக் கொள்வதற்கான புதுமையான, ஊக்கமளிக்கும் கட்டமைப்புகளை உருவாக்கியுள்ளது. இதுதான் மருத்துவ அதிகாரிகள் கிராமங்களில் உள்ள ஆரம்ப சுகாதார மையங்களில் பணிபுரிவதற்கு ஆர்வத்துடன் முன்வருவதற்கான காரணம். இந்த ஆரம்ப சுகாதார மையங்கள் மற்ற மாநிலங்களை விட அதிக வசதிகளுடன் உள்ளன. மாவட்ட மருத்துவமனைகள் அல்லது ஆரம்ப சுகாதார மையங்களில் குறைந்தபட்சம் இரண்டு ஆண்டுகள் பணிபுரிந்தவர்களுக்கு மருத்து வத்தின் அனைத்துக் கிளைகள் மற்றும் சூப்பர் ஸ்பெஷாலிட்டி கல்விக்கான முதுநிலைப் பட்டப்படிப்பில் சேர்க்கையின்போதே மருத்துவப் பணிகளில் ஒதுக்கீடு வழங்கும் ஏற்பாடு இருப்பது, அவர்களுக்கு ஊக்கமளிக்கும் மற்றொரு முக்கிய அம்சம்.